Cadre didactice și cercetători UB, printre cei mai importanți oameni de știință din lume, conform clasamentului “Top World Ranking of Scientists 2%”

Conform celui mai nou clasament Top World Ranking of Scientists 2%, 17 dintre cei 238 de cercetători de top din România sunt membri ai comunității academice a Universității din București. 
Clasamentul, realizat de Universitatea Stanford (California, SUA), împreună cu Editura Elsevier și cu organizația de cercetare științifică SciTech Strategies, a analizat lucrările a peste 10 milioane de oameni de știință din 22 de domenii și 176 de subdomenii, în perioada 1996-2022, oferind astfel o bază de date cuprinzătoare a celor mai importante articole scrise la nivel mondial. 
Cadre didactice și cercetători ai Universității din București sunt prezenți în două dintre categoriile analizate: categoria opera omnia și categoria pentru anul 2022. Cele două categorii oferă informații despre impactul celor mai citiți cercetători din întreaga lume, de-a lungul întregii lor cariere sau pentru anul 2022. 
Din categoria categoria pentru anul 2022 fac parte cadre didactice de la Facultatea de Administrație și Afaceri (dr. habil. Mihaela Simionescu), Facultatea de Biologie (prof. dr. habil. Mariana Carmen Chifiriuc, prof. univ. dr. Veronica Lazăr, conf. univ. dr. Alina Maria Holban), Facultatea de Chimie (acad. Marius Andruh, prof. univ.dr. Pârvulescu I. Vasile, prof. univ. dr. Petre Ioniță), Facultatea de Drept (prof. univ. dr. Dan Oancea), Facultatea de Fizică (prof. univ. dr. Daniela Dragoman, prof. univ. dr. Ana Nicoleta Bondar, conf. univ. dr. Marcela Barbință-Pătrașcu), Facultatea de Geografie (lect. univ. dr. habil. Remus Prăvălie, prof. univ. dr. Iuliana Armaș), Facultatea de Geologie și Geofizică (acad. Mihai N. Ducea), Facultatea de Matematică și Informatică (prof. univ. dr. Radu Tudor Ionescu, prof. univ. dr. Gabriel Eduard Vîlcu). Lista în care sunt incluși cei 16 cercetători UB în categoria pentru anul 2022 poate fi consultată aici.
Din categoria categoria opera omnia fac parte cadre didactice de la Facultatea de Chimie (acad. Marius Andruh, prof. univ.dr. Pârvulescu I. Vasile, prof. univ.dr. Petre Ioniță), Facultatea de Drept (prof. univ. dr. Dan Oancea), Facultatea de Fizică (prof. univ. dr. Daniela Dragoman), Facultatea de Geografie (lect. univ. dr. habil. Remus Prăvălie, prof. univ. dr. Iuliana Armaș), Facultatea de Geologie și Geofizică (acad. Mihai N. Ducea), Facultatea de Matematică și Informatică (prof. univ. dr. Liviu Marin). Lista în care sunt incluși cei 8 cercetători ai Universității din București prezenți în categoria opera omnia poate fi consultată aici. 
Clasamentul Top World Ranking of Scientists 2% este o bază de date disponibilă public, care oferă informații despre impactul celor mai citiți cercetători din întreaga lume, de-a lungul întregii lor cariere sau pentru un singur an. Aceasta poate fi accesată aici.

